laion/Wikipedia-Exotic huggingface dataset:
סמל ויומינג

סמל מדינת ויומינג או החותם הגדול של מדינת ויומינג (באנגלית: The Great Seal of the State of Wyoming ) אומץ על ידי בית המחוקקים השני של המדינה בשנת 1893 ושונה על ידי בית המחוקקים השישי של המדינה ב-1921. שני התאריכים המופיעים על החותם - 1869, 1890 מציינים את מועדי הקמת הממשלה הטריטוריאלית ואת מועד כניסתה של המדינה לאיחוד (בהתאמה). הדמות במרכז הסמל מחזיקה מטה שבקצהו דגל שעליו המילים "זכויות שוות" המציין את העובדה שבויומינג (בניגוד למדינות אחרות בארצות הברית) היה שוויון זכויות לנשים מאז ומעולם. שני הגברים, העומדים משני צידי הדמות המרכזית מסמלים את הבוקרים ואת הכורים, שתי התעשיות העיקריות של המדינה. המספר 44 המופיע על הכוכב בעל חמישה הקצוות מסמל את העובדה שהמדינה היא המדינה ה-44 להצטרפות לאיחוד. בראש העמודים מצויים מנורות המסמלים את אורה של החכמה, ועל הקלף הסובב את שני העמודים רשומות המילים: שמן, מכרות, בקר ודגן - הענפים עליהם מתבססת כלכלת המדינה. מדיה וקבצים בנושא סמל ויומינג בוויקישיתוף ערך זה הוא קצרמר בנושא סמלים ובנושא ארצות הברית. אתם מוזמנים לתרום לוויקיפדיה ולהרחיב אותו.
קרוסבי

האם התכוונתם ל... אנט קרוסבי – שחקנית סקוטית בינג קרוסבי – זמר ושחקן קולנוע אמריקאי דניס קרוסבי – שחקנית אמריקאית דייוויד קרוסבי – זמר אמריקאי, חבר הלהקה קרוסבי, סטילס, נאש ויאנג ניל קרוסבי – חוקר שמאות אנגלי סידני קרוסבי – שחקן הוקי קרח קנדי פלויד קרוסבי – צלם קולנוע אמריקני קארס קרוסבי – משוררת ומוציאה לאור אמריקאית רוברט אדוארד הרולד קרוסבי – פקיד בכיר בשלטון המנדטורי בארץ ישראל
AJS Review

AJS Review הוא כתב עת מדעי של החברה למדעי היהדות (Association for Jewish Studies, ובראשי תיבות - AJS). בכתב העת מתפרסמים באופן שוטף מאמרים מדעיים וביקורות ספרים בקשת רחבה של תחומים במדעי היהדות: חקר הטקסט המקראי, חקר טקסטים רבניים כמו ספרות השו"ת, היסטוריה של עם ישראל בעת העתיקה ובעידן המודרני, אמנות וספרות. כתב העת מודפס בהוצאת הספרים של אוניברסיטת קיימברידג', ה-Cambridge University Press, והוא פונה לקהל האקדמי ברחבי העולם. בכרכי כתב העת מוקדש דרך קבע מדור לסיקור המגמות האחרונות בחקר והוראת מדעי היהדות, וסקירת פרסומים בתחום זה. אתר האינטרנט הרשמי של AJS Review גליונות כתב העת באתר JSTOR ערך זה הוא קצרמר בנושא יהדות ובנושא כתבי עת. אתם מוזמנים לתרום לוויקיפדיה ולהרחיב אותו.
ססילי קרלטון

ססילי קרלטון (באנגלית: Cesilie Carlton, נולדה ב-27 במרץ 1981) היא קופצת למים מגובה רב אמריקאית. היא אלופת העולם הראשונה ממקפצה של-20 מטר (ברצלונה 2013). באליפות העולם שנערכה בברצלונה, ספרד בשנת 2013 זכתה קרלטון במדליית זהב, בתחרות הראשונה בתולדות אליפויות העולם ממקפצה של 20 מטר, בתוצאה של 211.60 נקודות, לפני בת ארצה ג'ינג'ר הובר (206.70 נקודות) ואנה בדר מגרמניה (203.90 נקודות). באליפות העולם שנערכה בקאזאן, רוסיה בשנת 2015 זכתה קרלטון במדליית כסף, בתחרות קפיצה למים ממקפצה של 20 מטר, בתוצאה של 237.35 נקודות נקודות, אחרי בת ארצה רייצ'ל סימפסון (258.70 נקודות) ולפני יאנה נסטיארבה מבלארוס (233.10 נקודות) ולא הצליחה להגן על תוארה. מדיה וקבצים בנושא ססילי קרלטון בוויקישיתוף ססילי קרלטון, ברשת החברתית פייסבוק ססילי קרלטון, ברשת החברתית אינסטגרם
ג'ינג'ר הובר

ג'ינג'ר לי הובר (באנגלית: Ginger Leigh Huber, נולדה ב-6 בדצמבר 1974) היא קופצת למים מגובה רב אמריקאית. היא סגנית אלופת העולם הראשונה ממקפצה של-20 מטר (ברצלונה 2013). באליפות העולם שנערכה בברצלונה, ספרד בשנת 2013 זכתה הובר במדליית כסף, בתחרות הראשונה בתולדות אליפויות העולם ממקפצה של 20 מטר, בתוצאה של 206.70 נקודות, אחרי בת ארצה ססילי קרלטון (211.60 נקודות) ולפני אנה בדר מגרמניה (203.90 נקודות). באליפות העולם שנערכה בקאזאן, רוסיה בשנת 2015 סיימה הובר במקום שישי בתחרות ממקפצה של 20 מטר בתוצאה של 213.70 נקודות. מדיה וקבצים בנושא ג'ינג'ר הובר בוויקישיתוף
אנה בדר

אנה נטשה בדר (בגרמנית: Anna Natascha Bader, נולדה ב-12 בדצמבר 1983) היא קופצת למים מגובה רב גרמניה. היא בעלת מדליית ארד מאלופת העולם הראשונה ממקפצה של-20 מטר (ברצלונה 2013). בדר נולדה במוטלנגן, באדן-וירטמברג. באליפות העולם שנערכה בברצלונה, ספרד בשנת 2013 זכתה בדר במדליית ארד, בתחרות הראשונה בתולדות אליפויות העולם ממקפצה של 20 מטר, בתוצאה של 203.90 נקודות, אחרי ססילי קרלטון (211.60 נקודות) וג'ינג'ר הובר (206.70 נקודות), שתיהן מארצות הברית. באליפות העולם שנערכה בקאזאן, רוסיה בשנת 2015 סיימה הובר במקום שביעי בתחרות ממקפצה של 20 מטר בתוצאה של 194.00 נקודות. מדיה וקבצים בנושא אנה בדר בוויקישיתוף אנה בדר, ברשת החברתית אינסטגרם
וינסנט סטיוארט

וינסנט סטיוארט (באנגלית: Vincent R. Stewart;‏ 11 במאי 1958 – 28 באפריל 2023) היה גנרל אמריקאי יוצא חיל הנחתים של ארצות הברית, בתפקידו האחרון כיהן כסגן מפקד פיקוד הסייבר של ארצות הברית. סטיוארט נולד וגדל בקינגסטון, ג'מייקה. בהמשך היגרה משפחתו לארצות הברית. הוא למד באוניברסיטת מערב אילינוי וסיים תואר ראשון בהיסטוריה כללית. בשנת 1981 התגייס סטיוארט לחיל הנחתים. הוא עבר הכשרה כלוחם וקורס קציני שריון. לאחר מכן שירת כמפקד מחלקה בגדוד השריון ה-1 של החיל. בהמשך שירת כמפקד פלוגה בגדוד הסיוע של חיל הנחתים וכמפקד פלוגת קשר בגדוד הקשר ה-2. בשנים 1992–1994 שירת כמפקד גדוד המודיעין ה-1 ולאחר מכן פיקד על גדוד המפקדה של דיוויזיית הנחתים השנייה. ושימש עוזר לענייני מודיעין של ראש מטה כוח המשלוח השני של חיל הנחתים. בשנים 2009–2013 שימש כראש אגף המודיעין של חיל הנחתים. לאחר מכן שימש כמפקד פיקוד הסייבר של החיל. בשנת 2015 מונה לראש סוכנות הביון הצבאית של ארצות הברית, שירת בתפקיד עד אוקטובר 2017. בינואר 2018 מונה לסגן מפקד לענייני תמיכה של פיקוד הסייבר של ארצות הברית. הוא פרש משירות בשנת 2019 ונפטר ב-28 באפריל 2023. מדיה וקבצים בנושא וינסנט סטיוארט בוויקישיתוף אביתר בן-צדף, ראש חדש לסוכנות למודיעין של הפנטגון, באתר News1 מחלקה ראשונה, 15 בינואר 2015 עמי רוחקס דומבה, מודיעין אמריקאי? ארצות הברית למדה על שיגור הסקאד לעבר סעודיה מטוויטר, "ישראל דיפנס", ‏ 03.08.2015. ביוגרפיה של גנרל סטיוארט באתר ה-DIA.
פרסי בחירת הנוער 2008

טקס פרסי בחירת הנוער לשנת 2008 התקיים ב-4 באוגוסט 2008 באמפיתיאטרון גיבסון שבקליפורניה ושודר בערוץ פוקס. את הטקס הנחתה השחקנית והזמרת מיילי סיירוס ולאורכו הופיעו האומנים מריה קארי, M&M Cru (מיילי וחברתה), AC/DC ומיילי עצמה. מספר המועמדויות הרב ביותר: הסדרה "אחת שיודעת" - 12 מועמדויות מספר הזכיות הרב ביותר: הסדרה "אחת שיודעת" + הלהקה האחים ג'ונאס - 6 זכיות כל אחד פרסי בחירת הנוער 2008, במסד הנתונים הקולנועיים IMDb (באנגלית) מועמדויות וזכיות בפרסי בחירת הנוער 2008, במסד הנתונים הקולנועיים IMDb (באנגלית) פרסי בחירת הנוער 2008, במסד הנתונים הקולנועיים IMDb (באנגלית)
רייצ'ל סימפסון

רייצ'ל סימפסון (באנגלית: Rachelle Simpson, נולדה ב-8 בינואר 1988) היא קופצת למים מגובה רב אמריקאית. היא אלופת העולם ממקפצה של-20 מטר (קאזאן 2015). באליפות העולם שנערכה בקאזאן, רוסיה בשנת 2015 זכתה סימפסון במדליית זהב, בתחרות קפיצה למים ממקפצה של 20 מטר, בתוצאה של 258.70 נקודות, לפני אלופת העולם היוצאת בת ארצה ססילי קרלטון (237.35 נקודות) ויאנה נסטיארבה מבלארוס (233.10 נקודות).
סטיב בישיר

סטיבן לין "סטיב" בישיר (באנגלית: Steven Lynn "Steve" Beshear; נולד ב-21 בספטמבר 1944) הוא פוליטיקאי אמריקאי חבר המפלגה הדמוקרטית. כיהן כמושל קנטקי בשנים 2007 עד 2015. בישיר נולד במחוז שבמערב קנטקי למשפחה בת חמישה ילדים. אחרי שסיים תואר במשפטים באוניברסיטת קנטקי ב-1968, עבד בישיר כעורך דין. לאחר שהתחתן עבר להתגורר בניו יורק במשך כשנתיים וחצי, שם שירת בין היתר באגף המשפטי של חיל המילואים בצבא ארצות הברית ועבד בפירמת עורכי הדין White & Case. בהמשך החל קריירה פוליטית ונבחר לבית הנבחרים המדינתי של קנטקי ב-1974, ושירת בתפקיד זה עד שנבחר בנובמבר 1979 לתובע הכללי של קנטקי. הוא שירת בתפקיד זה עד דצמבר 1983, כאשר נבחר לסגן מושל קנטקי, תחת המושלת הדמוקרטית מרטה קולינס. ב-1996 החליט לאתגר את החבר המכהן מיץ' מקונל מהמפלגה הרפובליקנית, והתמודד ללא הצלחה לסנאט של ארצות הברית. ב-2007 נבחר למושל קנטקי, לאחר שהביס את יריבו הרפובליקני וזכה ל-58.71% ממניין הקולות. בנובמבר 2011 נבחר לכהונה שנייה באחוז דומה. בישיר נשוי ואב לשני בנים. אחד מהם הוא אנדי בישיר, כיהן כתובע הכללי של קנטקי, ובנובמבר 2019 נבחר לתפקיד מושל קנטקי. מדיה וקבצים בנושא סטיב בישיר בוויקישיתוף סטיב בישיר, אתר מושל קנטקי ביוגרפיה, באתר המושל
עונת 1955/1956 ב-NBA

עונת 1955/1956 היא העונה העשירית של ליגת ה-NBA. העונה הסתיימה עם זכייתה השנייה של פילדלפיה ווריורס בתואר האליפות, לאחר שגברה בסדרת הגמר על פורט ויין פיסטונס בתוצאה 4-1 (האליפות הראשונה של הווריורס הייתה בעונת 1947, במסגרת ליגת ה-BAA). פול אריזין הוביל את קלעי האלופה בסדרת הגמר, כשקלע 27.6 נקודות בממוצע למשחק. בתחילת העונה עברה קבוצת "מילווקי הוקס" לסנט לואיס שבמיזורי, ושינתה את שמה ל"סנט לואיס הוקס". פרס ה-MVP של העונה הסדירה, שחולק לראשונה, הוענק לכוכב ההוקס בוב פטיט לאחר שהעמיד לאורך העונה ממוצעים של 25.7 נקודות ו-16.2 ריבאונדים למשחק. בדראפט ה-NBA, שהתקיים ב-13 באפריל 1955 בעיר ניו יורק, נבחרו בסך הכול 95 שחקנים, מתוכם 20 שיחקו בליגת ה-NBA. לפני הדראפט נבחרו דיק גרמייקר וטום גולה כבחירות טריטוריאליות על ידי מיניאפוליס לייקרס ופילדלפיה ווריורס, בהתאמה, ובבחירה הראשונה לקחה מילווקי הוקס את דיק ריקטס. רוצ'סטר רויאלס ניצלה את הבחירה השנייה כדי לבחור את מוריס סטוקס, שבסיום העונה זכה בתואר רוקי השנה ב-NBA, ובבחירה הרביעית נבחר שחקן האולסטאר קן סירס. גולה וסטוקס הוצגו לאחר פרישתם בהיכל התהילה של הכדורסל, כמו גם הבחירה השמינית ג'ק טוויימן והבחירה ה-76 קיי סי ג'ונס. להלן רשימת נבחרי הסיבוב הראשון (מתוך 14 סיבובים): משחק האולסטאר בעונה זו נערך ב-24 בינואר 1956 ברוצ'סטר, ניו יורק. את סגלי הקבוצות בחרו עיתונאים מרחבי ארצות הברית, ואת החמישיות הפותחות בחרו מאמני קבוצות האולסטאר. המאמנים במשחק היו ג'ורג' סנסקי מפילדלפיה ווריורס וצ'ארלי אקמן מפורט ויין פיסטונס. חמישיית המזרח כללה את בוב קוזי, דיק מקגווייר, פול אריזין, דולף שייז וניל ג'ונסטון, וחמישיית המערב כללה את סלייטר מרטין, בובי ואנזר, ג'ורג' יארדלי, מל הוטצ'ינס ולארי פאוסט. במשחק עצמו ניצחה קבוצת המערב בתוצאה 108-94, ובתואר ה-MVP של משחק האולסטאר זכה בוב פטיט, שעלה כמחליף וקלע 20 נקודות עבור הקבוצה המנצחת. ‏*כוכבית מסמנת קבוצה שהעפילה לפלייאוף. MVP של העונה הסדירה - בוב פטיט, סנט לואיס הוקס רוקי העונה - מוריס סטוקס, רוצ'סטר רויאלס סגל האלופה, פילדלפיה ווריורס: פול אריזין, ניל ג'ונסטון, ג'ק ג'ורג', טום גולה, ג'ו גרבוסקי, ארני בק, ג'ורג' דמפסי, וולט דייוויס, ג'קי מור ולארי הנסי. מאמן ראשי: ג'ורג' סנסקי. סיכום עונת 1955/1956, באתר nba.com אריזין וג'ונסטון מובילים את הווריורס לאליפות, באתר nba.com רשימת הנבחרים בדראפט 1955, באתר basketball-reference.com סיכום משחק האולסטאר 1956, באתר nba.com
הארמייה השישית (האימפריה הגרמנית)

הארמייה השישית הייתה ארמייה גרמנית שפעלה במלחמת העולם הראשונה בחזית המערבית. מפקדה של הארמייה בתחילת הקרבות היה רופרכט, נסיך הכתר מבוואריה. הארמייה כללה בעיקר את יחידות הצבא הבווארי, בתוספת יחידות כלל-גרמניות. במסגרת תוכנית הפלישה הגרמנית לצרפת הוצבה הארמייה באגף השמאלי, באזור לורן. בקרב לורן שנערך באוגוסט 1914 בלמה הארמייה את המתקפה הצרפתית תוך שימוש בטקטיקת נסיגה ומשיכת הכוחות התוקפים לעמדות הגנה מוכנות מראש. לאחר שהחזית המערבית קפאה על שמריה במלחמת חפירות ממושכת, הועברה הארמייה לאזור לוס שבצרפת, שם לחמה בקרב איפר הראשון. בהדרגה פוזרו היחידות הבוואריות בארמיות אחרות, והארמייה הפכה להיות כלל-גרמנית. ב-24 בספטמבר 1915 הותקפה הארמייה השישית על ידי הצבא הבריטי בגז כלור. זו הייתה הפעם הראשונה במלחמה, שבה נעשה שימוש בגז כנשק התקפי. למרות האבדות הקטסטרופיות לגרמנים, לא השכילו הבריטים לנצל את יתרונם, והתקפתם נבלמה לאחר מספר ימים. ב-28 באוגוסט 1916 מונה רופרכט למפקד קבוצת הארמיות רופרכט (שכללה את הארמיות ה-1, ה-2, ה-6, וה-7), ובמקומו מונה למפקד הארמייה גנרל לודוויג פון פלקנהאוזן. באפריל 1917 הותקפה הארמייה השישית בידי כח בריטי-קנדי משולב בקרב רכס וימי, במהלך קרב אראס. הארמייה בפיקודו של גנרל לודוויג פון פלקנהאוזן ספגה יותר מ-20,000 אבדות ונהדפה מן הרכס, אותו החזיקו הגרמנים קרוב לשלוש שנים, לאחור. בעקבות הכישלון בקרב רכס וימי, הודח גנרל פון פלקנהאוזן, ובמקומו מונה ב-23 באפריל 1917 גנרל אוטו פון בלוב. ב-9 בספטמבר 1917 עבר גנרל פון בלוב לפקד על הארמייה ה-14 בקרב קפורטו, ובמקומו מונה גנרל פרדיננד פון קוואסט, שפיקד על הארמייה עד לסיום המלחמה. במהלך שנת 1918 פעלה הארמייה במסגרת קבוצת הארמיות של רופרכט, נסיך הכתר מבוואריה. ב-9 באפריל 1918 תקפה הארמייה את הכוחות הבריטיים בפלנדריה בקרב איפר הרביעי כחלק ממתקפת האביב הגרמנית, ובתחילה זכתה להצלחה מרובה, אך לבסוף נבלמה על ידי הבריטים. באוגוסט 1918 הותקפה הארמייה על ידי כוחות מדינות ההסכמה במסגרת מתקפת מאה הימים, ונאלצה לסגת מעמדותיה. נסיגת הארמייה נמשכה עד סיום המלחמה. לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה השישית ב-29 בינואר 1919. בקרב לורן באוגוסט 1914, כללה הארמייה את היחידות הבאות: בקרב איפר הראשון באקטובר - נובמבר 1914, כללה הארמייה את היחידות הבאות: בסוף המלחמה, כללה הארמייה את היחידות הבאות: רופרכט, נסיך הכתר מבוואריה (2 באוגוסט 1914 - 28 באוגוסט 1916) לודוויג פון פלקנהאוזן (28 באוגוסט 1916 - 23 באפריל 1917) אוטו פון בלוב (23 באפריל 1917 - 9 בספטמבר 1917) פרדיננד פון קוואסט (9 בספטמבר 1917 - 29 בינואר 1919) החזית המערבית במלחמת העולם הראשונה הארמייה השישית (וורמאכט) Die höchsten Kommandostellen des Heeres. אתר בגרמנית על צבא גרמניה במלחמת העולם הראשונה
רקטת מים

רקטת מים היא דגם של רקטה, בו משמשים מים ואוויר בתור דלק רקטי. תא הלחץ עשוי לרוב מבקבוקי משקה מוגז. הרקטה מדגימה את החוק השלישי של ניוטון. הבקבוק מלא בחלקו במים ואטום. לאחר מכן הבקבוק נלחץ עם גז, בדרך כלל אוויר דחוס ממשאבת אופניים, מדחס אוויר או צילינדר עד 125 psi, אך לפעמים נעשה שימוש ב-CO 2 או חנקן. מים וגז משמשים בשילוב, כאשר הגז מספק אמצעי לאגירת אנרגיה, מכיוון שהוא ניתן לדחיסה, והמים מגדילים את חלק המסה של חומר ההנעה ומספקים כוח גדול יותר כאשר נפלט מהזרבובית של הרקטה. לפעמים משולבים תוספים עם המים כדי לשפר את הביצועים בדרכים שונות. לדוגמה: ניתן להוסיף מלח כדי להגדיל את צפיפות מסת התגובה וכתוצאה מכך דחף ספציפי גבוה יותר . לעיתים משתמשים בסבון גם ליצירת קצף צפוף ברקטה המוריד את צפיפות מסת התגובה הנפלטת אך מגדיל את משך הדחף. לאחר מכן משתחרר האיטום על פיית הרקטה והוצאת מים מהירה מתרחשת במהירויות גבוהות עד שנוזל ההנעה ולחץ האוויר בתוך הרקטה יורד ללחץ אטמוספירי. יש כוח נטו שנוצר על הרקטה בהתאם לחוק השלישי של ניוטון . הוצאת המים עלולה לגרום לרקטה לזנק מרחק ניכר לאוויר. בנוסף לשיקולים אווירודינמיים, גובה ומשך הטיסה תלויים בנפח המים, בלחץ הראשוני, בגודל פיית הרקטה ובמשקל הפרוק של הרקטה. הקשר בין גורמים אלו מורכב ונכתבו מספר סימולטורים כדי לחקור גורמים אלו ואחרים. רקטות מים מורכבות לרוב מהחלקים הבאים: תא דלק (מכיל אוויר ומים), סנפירים לייצוב, נחיר פליטה, חרטום אווירודינמי, מערכת נחיתה (לרוב מצנח) ומערכת לתזמון מערכת הנחיתה (לרוב מיקרו-בקר המחובר לחיישנים שונים ולמנוע סרוו). השיא הנוכחי לגובה הרב ביותר, הושג בתאריך 4 באוקטובר 2019, באוסטרליה, והוא עומד על 960 מטר. הרקטה בנויה בסיבי פחמן וסיבי זכוכית והיא נדחסת ללחץ של 40 BAR. (כ-580 PSI) מדיה וקבצים בנושא רקטת מים בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
I Write Sins Not Tragedies

I Write Sins Not Tragedies הוא שיר של הלהקה האמריקאית פאניק! אט דה דיסקו. השיר יצא לאור ב-27 בפברואר 2006 כסינגל השני מאלבום הבכורה של הלהקה, A Fever You Can't Sweat Out. השיר נכתב על ידי ריאן רוס, שהיה גיטריסט הלהקה באותה תקופה. השיר הגיע למקום השביעי במצעד הסינגלים של ארצות הברית, בילבורד הוט 100. זהו המיקום הגבוה ביותר אליו הגיע אחד משירי הלהקה במצעד זה. הקליפ לשיר צולם בדצמבר 2005 והיה הקליפ הראשון שצילמה הלהקה. בשנת 2006 זכה הקליפ לשיר בפרס קליפ השנה בטקס פרסי הווידאו-קליפים של MTV. בסקר שנערך באתר מגזין המוזיקה בילבורד, הקליפ לשיר הגיע למקום השלישי ברשימת הקליפים הטובים ביותר בעשור הראשון של המאה ה-21. מידע על היצירה "I Write Sins Not Tragedies" באתר מיוזיק בריינז מידע על הסינגל "I Write Sins Not Tragedies" באתר מיוזיק בריינז מידע על היצירה "I Write Sins Not Tragedies" באתר Discogs סרטון השיר "I Write Sins Not Tragedies" באתר יוטיוב I Write Sins Not Tragedies, בביצוע פאניק! אט דה דיסקו, וידאו קליפ של השיר באתר יוטיוב כריס פיין, ‏Panic! at the Disco's Debut Turns 10: Oral History Told by Brendon Urie, Pete Wentz & More, באתר מגזין המוזיקה בילבורד, 25 בספטמבר 2015 Video Of The Year Winners באתר MTV The 10 Best '00s Music Videos: Poll Results באתר מגזין המוזיקה בילבורד מידע על I Write Sins Not Tragedies, באתר המצעד הגרמני מידע על I Write Sins Not Tragedies, באתר המצעד של ניו זילנד מצעד סוף שנה 2019 - פורטוגל Atlantic; Panic At The Disco – I Write Sins Not Tragedies, איגוד תעשיית ההקלטות הבריטי, ‏6 באוקטובר 2023
אומן (פירושונים)

האם התכוונתם ל... מקצוע או משרה אוּמָן – בעל מקצוע מיומן ומומחה בתחומו, יצירתו היא אומנות (אֻמָּנוּת) אָמָּן (תרבות) (קרי: אוֹמָן) – אדם הנעזר בכישרון יצירתי כדי ליצור אָמָּנוּת (קרי: אוֹמָנוּת) אוֹמֵן – אדם בגיר המסייע בגידול ילד: לצד משפחת הילד – ראו אומנת במסגרת משפחתית נפרדת – ראו משפחת אומנה עסקים אומן (חברה) – חברה בת של פולגת לייצור סריגים מקומות ונושאים קשורים מרכז אוֹמֶן – יישוב קהילתי בחבל תענך שבצפון ישראל אוּמַן (עיר) – עיר באוקראינה, מקום קברו של רבי נחמן מברסלב ("נחמן מאוּמַן") טבח אוּמַן – טבח ביהודי אומן על ידי מורדים היידמקים ב-1768 אישים ישראל אוֹמַן (יליד 1930) – מתמטיקאי ישראלי, חתן פרס נובל לכלכלה (2005) צ'ארלס אומן (אנ') (Oman‏; 1860–1946) – היה היסטוריון צבאי בריטי אמן (פירושונים) עומאן (פירושונים)
הארמייה ה-14 (האימפריה הגרמנית)

הארמייה ה-14 הייתה ארמייה גרמנית שפעלה במלחמת העולם הראשונה בחזית האיטלקית. לאחר הקרב האחד עשר על האיזונצו, הכוחות האוסטרו-הונגרים שהיו מותשים ולא יכלו לעמוד בפני מתקפה נוספת, פנו לגרמנים לעזרה. הגרמנים שחששו מקריסה בחזית האיטלקית, שלחו 7 דיוויזיות, 540 תותחים, 216 מרגמות, ו-100 מטוסים שנלקחו מהחזית המזרחית. על מנת לשלוט בכוחות הקימו הגרמנים את הארמייה ה-14, ותגברו אותה בכוחות אוסטרו-הונגרים, ולמפקדה מונה גנרל אוטו פון בלוב. הארמייה השתתפה בקרב קפורטו ונחלה הצלחה גדולה, אולם לאחר מכן שוב התייצבה החזית ונהייתה מלחמת חפירות. בעקבות כך החליט הפיקוד הגרמני להעביר את הכוחות לחזית המערבית לצורך הכרעה שם, והקים על בסיס הארמייה את הארמייה ה-17. הכוחות הגרמניים שנותרו בחזית האיטלקית, היו תחת פיקוד הקורפוס ה-51 עד לפירוקו בפברואר 1918. בקרב קפורטו ב-24 באוקטובר 1917, כללה הארמייה את היחידות הבאות: החזית האיטלקית במלחמת העולם הראשונה Die höchsten Kommandostellen des Heeres. אתר בגרמנית על צבא גרמניה במלחמת העולם הראשונה היחידות המופיעות הם גרמניות, אלא אם כן צוין אחרת יחידה בעוצמה של דיוויזיה
סולומון ג'וזף סולומון

סולומון ג'וזף סולומון (באנגלית: Solomon Joseph Solomon; ‏16 בספטמבר 1860 – 27 ביולי 1927) היה צייר יהודי-בריטי, התמחה בציור דיוקנאות ומעמדים דרמטיים מן המיתולוגיה והתנ"ך והיה אחד מחלוצי ההסוואה במלחמת העולם הראשונה. נולד בלונדון למשפחה יהודית. אחותו היא הציירת לילי דליסה ג'וזף ואחיינו היה המחזאי מוס הארט, אחות נוספת, שושנה, נישאה להרברט בנטוויץ' והיא אמה של תלמה ילין. למד במגוון בתי ספר לאמנות בהם האקדמיה המלכותית לאמנויות בלונדון ובית הספר הלאומי הגבוה לאמנויות היפות בפריז. ב-1881 הציג לראשונה בגלריית האקדמיה המלכותית. ב-1896 היה לעמית האקדמיה המלכותית וכעשר שנים מאוחר יותר נבחר לחבר מלא בה, אחד היהודים הבודדים שהגיעו למעמד זה. סגנונו של סולומון הושפע ממורו, אלכסנדר קבנל ומן הצייר לורנס אלמה-טדמה. דיוקנאותיו והמעמדים הדרמטיים הגדולים שצייר ניחנו בחיות, ריאליזם וצבעים עזים. עם פרוץ מלחמת העולם הראשונה התגייס סולומון כטוראי לכוחות ההגנה על המולדת. באותה עת פיתח רעיונות לגבי הסוואה צבאית, העבירם לקצינים בכירים ופרסמם בעיתונות. בדצמבר 1915 הזמין אותו הגנרל הרברט פלומר להצטרף לקווי החזית בצרפת ורעיונותיו התקבלו. ב-31 בדצמבר הנחה דאגלס הייג, מפקד הכוחות הבריטים בחזית המערבית במלחמת העולם הראשונה להעניק לסולומון דרגת ייצוג של לוטננט קולונל על מנת שיוכל לפקד על יחידת הסוואה. משימתו הראשונה הייתה הסוואת עמדות תצפית חודרות כעצים, יחד עם הצייר הצרפתי לוסיאן-ויקטור גירונד דה סבולה (Lucien-Victor Guirand de Scévola). במרץ 1916 קיבל מעמד של יועץ טכני, במסגרת זו תכנן וביצע רשתות הסוואה והציע שינויים בקווי המתאר של כלי הרכב וקסדות החיילים. במאי אותה שנה נקרא חזרה לאנגליה על מנת לתכנן את הסוואת הטנק. בשנת 1920 פרסם את ספרו "הסוואה אסטרטגית" (Strategic Camouflage). בתו איריס נישאה ליואן מונטגיו. מ-1904 ועד מותו ב-1927 כיהן כנשיא מועדון המכבים הציוני. מדיה וקבצים בנושא סולומון ג'וזף סולומון בוויקישיתוף דף אמן באתר גלריית הדיוקנאות הלאומית ביוגרפיה Cubist Slugs, כולל פסקה ארוכה על פעילותו של סולומון בנושא ההסוואה סולומון ג'וזף סולומון, באתר "Find a Grave" (באנגלית) סולומון ג'וזף סולומון (1860-1927), דף שער בספרייה הלאומית
כיכר לונדון

כיכר לונדון (או גן לונדון) היא כיכר במרכז תל אביב, בקצה המערבי של רחוב בוגרשוב, בין רציף הרברט סמואל ("הטיילת") והירקון. הכיכר נקראת על שם לונדון, בירת אנגליה והממלכה המאוחדת של בריטניה וצפון אירלנד ונחנכה ב-24 במאי 1942. הכיכר נקראה בשם זה כמחווה ואות כבוד לעמידת העם הבריטי ותושבי לונדון בהפצצות הכבדות מצד גרמניה במהלך מלחמת העולם השנייה (הבליץ). באפריל 2000 החל פרויקט פיתוח הגן ככיכר עירונית, שמתחתיה חניון תת-קרקעי בו 500 מקומות חנייה, בנוסף נבנתה תחנת דלק בכניסה לחניון ובית קפה במפלס העליון. הפרויקט הושלם ביולי 2003. שטח הכיכר הוא כ-10 דונם, התוכנן מחדש שלו נעשה על ידי אדריכל הנוף ברוס לוין. רחבת הכיכר בנויה במפלסים (עקב הפרשי הגובה הקלים בין רציף הרברט סמואל שלאורך הטיילת ורחוב הירקון הגבוה ממנו במטרים אחדים), ובמרכזה אנדרטה בדמות ספינת מעפילים לזכר מאבק ההעפלה בשלטון הבריטי. על-גבי אנדרטת ההעפלה מוטבעים הסברים ורשמים לצד תמונות אודות ההיסטוריה של ההעפלה, תלאות הדרך של המעפילים וספינותיהם. בנוסף, מוצבים שישה לוחות בכיכר עליהם מוטבעים שמות כל ספינות המעפילים. במבנה בעל המרפסת המעוגלת התוחם את הכיכר מדרום שכן קפה פילץ (נכון ל-2012 סניף מקדונלד'ס). כיכר לונדון עם הקמתה, 1941 כיכר לונדון בשנת 1942 כיכר לונדון בשנת 1942 ששת הלוחות ועליהן שמות אוניות המעפילים כיכר לונדון הכיכר מרחוב הירקון חוף תל אביב מדיה וקבצים בנושא כיכר לונדון בוויקישיתוף אסתר זנדברג, הבליץ על גן לונדון, באתר הארץ, 29 באוקטובר 2003 אלעזר לוין, ‏שלב א' בשיפוץ גן לונדון בטיילת ת"א: חניון ותחנת-דלק של דלק, באתר גלובס, 9 באפריל 2000 ח.ג.י זכתה במכרז לבניית מיתחם גן לונדון בת"א ב-25 מיליון שקל, באתר גלובס, 14 באוקטובר 2001 שרון קדמי, ‏ת"א: נפתח חניון "גן לונדון" ב-50 מיליון ש', באתר גלובס, 13 ביולי 2003
זירו

האם התכוונתם ל... מיצובישי A6M זירו – מטוס קרב שהופעל מנושאות מטוסים של הצי הקיסרי היפני מ-1940 ועד 1945 קוקה-קולה זירו – משקה של חברת קוקה-קולה זירו 7 – הרכב מוזיקלי בריטי גראונד זירו – כינוי למיקום קרקעי בו אירע פיצוץ או נגרם נזק משמעותי "זירו" - שמה הקודם של להקת לינקין פארק אופנועי זירו (אנ') – חברת אופנועים אמריקאית המתמחה בייצור אופנועים חשמליים אישים זירו (מוזיקאי) – זמר ראפ ומפיק תקליטים אמריקאי זירו מוסטל – שחקן קולנוע ובמה יהודי-אמריקאי אפס (פירושונים)
נבחרת קזחסטן בכדורגל עד גיל 21

נבחרת קזחסטן בכדורגל עד גיל 21 היא נבחרת הכדורגל הצעירה של קזחסטן, המייצגת אותה בתחרויות בינלאומיות לנבחרות צעירות, ומנוהלת על ידי פדרציית הכדורגל של קזחסטן. מדיה וקבצים בנושא נבחרת קזחסטן בכדורגל עד גיל 21 בוויקישיתוף
שחקן זר

האם התכוונתם ל... ספורטאים זרים בישראל שחקן זר (סדרת טלוויזיה) – סדרת דרמה קומית ישראלית שעלתה לשידור בערוץ 2 ב-15 ביוני 2015
אקטפק דה מורלוס

אקטפק דה מורלוס (בספרדית: Ecatepec de Morelos), או בקיצור אקטפק (‏האזנה‏Ⓘ‏), היא עיר ומועצה אזורית במדינה הפדרטיבית מקסיקו הנמצאת במקסיקו. העיר גובלת במקסיקו סיטי, בירת מקסיקו, מצפון-מזרח והיא חלק מהמטרופולין שלה. באקטפק מתגוררים 1,656,107 תושבים (נכון ל-2010), מה שהופך אותה לעיר המאוכלסת ביותר במדינת מקסיקו הפדרטיבית, כמו גם לפרוור המאוכלס ביותר של מקסיקו סיטי ולאחת הערים הגדולות במקסיקו כולה. אזור אקטפק היה מיושב במשך אלפי שנים לפני בואם של הספרדים אליו במאה ה-16. בין העמים שישבו באזור ניתן למנות את האוטומי, הטולטק, הצ'יצ'ימקה והאצטקה. מקור השם "אקטפק" הוא בתקופה זו. יש דעות לפיהן משמעותו היא "גבעת הרוחות" או "הגבעה המקודשת לאהקטל" (אל הרוח האצטקי), ואילו דעות אחרות גורסות שזה שם נוסף של האל קצלקואטל. לאחר שהספרדים כבשו את האזור בסביבות 1520 ניתנה לאקטפק אוטונומיה מסוימת והטלטואני (Tlatoani) שלה המשיך להנהיג אותה. כעבור זמן קצר האוטונומיה נלקחה ומסדרים שונים החלו לנצר את המקומיים. בהמשך ניתן להתיישבות השם "סן קריסטובל אקטפק", וכיום הוא השם של השכונה המרכזית בעיר. ב-1 באוקטובר 1877 ההתיישבות קיבלה מעמד רשמי של עיירה. כמו כן שמה שונה לאקטפק דה מורלוס, על שמו של חוסה מריה מורלוס, אחד ממנהיגי המורדים המקסיקנים במלחמת העצמאות של מקסיקו שהוצא להורג על ידי השלטון הספרדי באקטפק ב-1815. ב-1 בדצמבר 1980 אקטפק קיבלה מעמד של עיר. בשנת 2013 התרחשה התפוצצות מכלית הדלק באקטפק דה מורלוס בה נהרגו עשרות אזרחים. עד אמצע המאה ה-20 כלכלת אקטפק הסתמכה בעיקר על חקלאות אך מאז הכלכלה מסתמכת על תעשייה, מסחר ושירותים, ורק במידה פחותה יותר על גידול מקנה וחקלאות, הכוללת גידול תירס ושעועית. באקטפק נמצאות מספר תחנות של קו B של הרכבת התחתית של מקסיקו סיטי, המקשר אותה למרכז מקסיקו סיטי. ונצואלה קראקס, ונצואלה יפן נאגנו, צ'ובו, יפן מדיה וקבצים בנושא אקטפק דה מורלוס בוויקישיתוף אתר האינטרנט הרשמי של אקטפק דה מורלוס